**Отчет за дейността на**

**Народно Читалище „Събуждане-1897”**

**с. Батак общ. Павликени,**

**обл.Велико Търново**

**за 2021година**

Читалищата открай време са мерило за духовния живот на едно селище.

По присъствието на хората от различните видове категории по възраст, образование, и професия се съди дали и доколко се интересуват от културните проблеми на селото си. Именно народните читалища са независими духовни центрове, чрез които нашата книжнина и култура достигат до най-отдалечените ни части на страната.Живеем в много трудно време и се борим да оцелеем. В тази криза без никакви средства от бюджета ние се мъчим да съществуваме. Затова всички които обичат читалището трябва да станат съпричастни за неговата съдба. Не с тъга и вайкане по неудачите ще преодолеем трудностите, а с упоритост, настойчивост и постоянство.

През своята 125-годишна история Народно Читалище –“Събуждане-1897” има своята завоювана позиция за работа в подкрепа на общността и през годините е спечелило доверието на хората. Уникален е неговият потенциал да насърчава социалната промяна и да укрепва гражданското общество. То се уповава на своите корени като национални, социални, културни, образователни и информационни, и отговаря на предизвикателствата на днешния свят.

С дните расте и читалищния дневник, а датите в него са въглени в гърдите на всеки член от това прекрасно семейство. Всяка бележита дата е истинско тържество и голямо събитие в селото, но тук искам да отбележа, че в нашето малко и китно село културно масовата работа е неосъществима без подкрепата на Кметството, както и съвместната работа с Пенсионерския клуб. Хванати ръка за ръка ние разнообразяваме тежкото ежедневие на трудовите хора.

Ето в такава обстановка провеждаме днес нашето отчетно събрание. Това събрание е висш орган на читалищното самоуправление. На него се отчитат читалищните дейности. Една от основните дейности е :

**БИБЛИОТЕЧНА ДЕЙНОСТ**

Библиотечната дейност е една от основните в читалището. Тук

именно се поддържа широката мрежа от т.нар. публични библиотеки у

нас. В основата тя се изгражда именно от читалищните библиотеки. Картината на посещаемост в читалищните библиотеки e пъстра.

Първостепенна задача на библиотеката през периода е било пропагандиране, популяризиране и разпространение на библиотеко - библиографски знания чрез различните форми на работа:-Раздаване на литература от различните отрасли на човешкото знание, провеждане на културно масови мероприятия и други форми на дейности.

По своята същност това се предопределя основно от два фактора –

разположението на библиотеката и читателите, които тя обслужва, както и наличието и обновлението на книжния фонд в нея. Читалищната ни библиотека е подредена систематично по отдели и автори. В момента книжния фонд е **10017** тома книги.

**Броят на читателите през:**

**2021**г. – 113 читателя. От тях до 14г. -**69** читателя. Заети библиотечни материали за същата година **1017**, Посещения **1017** .От тях **279** са ползвали само читалня.

Oт 2000 година нямаме централизирано библиотечно снабдяване. Високите, почти недостъпни за средно статистичния българин цени на книгите, налага да се прилага прецизност и професионализъм в подбора при закупуване на книги.

Искам да насоча вниманието Ви към детския библиотечен фонд, тъй като в задължителните списъци с които идват децата през ваканциите има навлязла доста нова литература, която преди я нямаше в списъците. Не е приятно когато дойдат децата да не могат да бъдат обслужени на 100 процента. Но дори и тогава правим всичко възможно да им набавим нужната литература./ако е нещо по-малко разпечатваме на компютъра, или го потърсваме от колежка в съседно читалище/.

Библиотеката ни има един постоянен читателски състав.Това се отнася за хората от средна и пенсионна възраст. Те преобладават като читатели в нашата библиотека. През последните години се наблюдава едно много тревожно явление. Нашите деца и внуци почти не четат книги, освен задължителната литература, която им се дават през ваканциите. Те непознават българската история и българските писатели.

Живеем в сложно и без духовно време. Високите технологии/компютрите/, хубаво е че ги има, но те донякъде замениха удоволствието от четене на хубавите книги, омайните приказки с които е израсло нашето поколение и това най-вече рикошира при младото поколение. Този духовен упадък е страшен за българската нация. Въпреки всичко напоследък се наблюдава при деца, които имат компютри и могат да си извадят задължителната литература на монитора и да си я четат, предпочитат да се докоснат до книгата, да усетят аромата и, и смятам, че дори това да е един малък процент от младото поколение, е една надежда за постепенно връщане на интереса към книгата.

Друга дейност на читалището е:

**КУЛТУРНО МАСОВАТА ДЕЙНОСТ**.

Още един път искам да подчертая,че в нашето село тя се развива съвместно с Кметството и Пенсионерския клуб, с които се стремим да опазим духовните ценности и традициите в нашето село. Разбира се имаме и самостоятелни изяви като например: Лазаруване, Великденска изложба, Ден на солидарността между поколенията и др.

А сега накратко за културно художествената дейност през отчетния период;

**ЯНУАРИ**

06 януари - 173г. от рождението на Христо Ботев – Витрина

07 януари – 165 год. От рождението на Стоян Михайловски-презентация в библиотеката с учениците от училището.

14 януари -Банго Василий-тържество в читалището.

21 януари-Бабин ден. Този хубав празник бе отбелязан с пресъздаване на ритуали и музика.

31 януари - 167 г. от рождението на Стефан Стамболов -презентация.

**ФЕВРУАРИ**

01 февруари -154 год. от рождението на Дядо Благо четене на приказките му в първи клас.

14 февруари- Трифон Зарезан съвместно с кметството -общоселско тържество.

19 февруари- 148г от обесването на Левски: се отбеляза с художествена програма от учениците от основното училище в селото.

**МАРТ**

**-**1март-Ден на любителското художествено музикално творчество,приложно изкуство, художествени занаяти и други. На този ден се проведе тържество на което беше дадена възможност за индивидуална изява чрез изпълнения на песни ,стихове разкази и др.

-3 март – Национален празник-общоселско тържество под егидата на кметство с.Батак, с участието на читалището. Изпълнени бяха, песни с патриотично звучене и стихове съответстващи на съдържанието на празника. Поднесоха се венци на паметника.

-8 март-Международен ден на жената. /Тържествен обяд с програма.

**АПРИЛ**

2 април ден на детската книга.Запознаване децата от първи клас с библиотеката.

8 април.Ден на ромите.Програма в салона на читалището Международен ден на жената. /Тържествен обяд с програма. /

Лазаров ден- Това е един прекрасен празник, предвестник на пролетта, който стана традиция да се празнува в нашето село. Провеждаме го с деца от селото като представяме обичая лазаруване и обикалят домовете на хората за здраве и берекет

**МАЙ**

10 май –Ден на библиотекаря.Беседи и дискусии с редовните читатели на библиотеката.

24 май – Ден на славянската писменост и култура: Литературно музикална програма в салона на читалището.

**ЮНИ**

1 юни – Международен ден на детето. На този ден по стара традиция празника се отбеляза с рисунки на асфалта пред кметството.

2 юни-ден на Ботев-рецитал.

22юни-Участие на хора във фолклорния фестивал на Петропавловския манастир.

26 юни-Участие на битовия хор към читалището на празника на розата в с.Батак

**СЕПТЕМВРИ**

1. септември-Ден на съединението.Беседа.

22 септември-Ден на независимостта.

26 септември 135год от рождението на Дора Габе- изложба

**ОКТОМВРИ**

1 октомври : Международен ден на възрастните хора.Среща с хората от третата възраст на тема „Как да живеем дълго и щастливо”.

12 октомври-187год. от рождението на Любен Каравелов.Литературни четения на негови произведения.

**НОЕМВРИ**

1 ноември: Ден на народните будители**.** Това е празникът на читалищните, църковните, дейци, техните настоятелства, дейците в образованието и др., които отделят от свободното си време за духовното развитие на нацията. Празникът беше отбелязан с програма изнесена от самодейците при читалището.

19ноември 124 год. от рождението на Асен Разцветников.Запознаване на децата с библиотеката.

**ДЕКЕМВРИ**

**Коледни и новогодишни** **празници**. Коледен концерт в читалището.Да изпратим старата година- да посрещнем новата- народно веселие.

ВСЕКИ ЧЕТВЪРТЪК ОТ СЕДМИЦАТА СЕ ПРОВЕЖДАТ СЕДЯНКИ НА КОИТО СЕ ИЗНАСЯТ ЗДРАВНИ БЕСЕДИ, ПРОЧИТ НА ЛИТЕРАТУРНО ПРОИЗВЕДЕНИЕ И ОБСЪЖДАНЕ ПО СЪЩОТО, ПЛЕТЕНЕ, ШИЕНЕ И ИЗРАБОТВАНЕ НА МАРТЕНИЦИ И ДР.

**ОРГАНИЗАЦИОННА ДЕЙНОСТ**

През този отчетен период Н.Ч.”Събуждане-1897” се ръководи от: **Управителен съвет /УС/**

**Проверителна комисия/ПК/**

Ръководството е провело 6 заседания, на които е разглеждана работата на библиотеката, организационни въпроси, финансови, проекти и други. Поради финансови затруднения има много нерешени въпроси, но въпреки трудностите и противоречията, които срещаме,правим всичко възможно да вървим по верния път. Да запазим авторитета на читалището, като средище с вековни традиции е най-важната ни цел. Това е в общи линии дейността на нашето читалище за отчетния период - 2021г. Виждаме,че въпреки големите трудности, то развива задоволително добра дейност.Читалището се оказа подложено на сериозни изпитания. Част от традиционните потребности отмират, появяват се нови. В това отношение читалището се опитва да намери своето място.

Времената се менят, но Читалищата остават най- приветливия уютен дом за населението. В света няма друга страна, в която да съществуват такива огнища на българщината, светилници на духа, наречени - Народни Читалища.

Ние сме задължени пред светлата памет на нашите деди, дали частица от себе си за изграждането му ,да го запазим и обновим с нови дейности и съдържание, отговарящи на новите потребности.

**Секретар на читалището:………….**

**/Иринка Димитрова/**

**23.02.2022г.**